Samstarfssamningur Háskóla Íslands og Heilsugæslunnar Samstarfssamningur Háskóla Íslands og Heilsugæslunnar Forsvarsmenn Háskóla Íslands og Heilsugæslunnar á höfuðborgarsvæðinu hafa undirritað fimm ára samstarfssamning um kennslu og vísindamálefni . Tilgangurinn með samningnum er að efla samstarf Háskóla Íslands og heilsugæslunnar í því skyni að nýta sem best þá sérþekkingu , kunnáttu , efnivið og aðstöðu sem samningsaðilar hafa yfir að ráða . Með samningnum er samstarf heilsugæslunnar og heilbrigðisvísindadeilda H.Í. , sem meðal annars felst í klínískri kennslu lækna - og hjúkrunarfræðinema á heilsugæslustöðvum , skilgreint og það fellt í ákveðið form . Meginmarkmið samningsins eru : Að auka hlutfall ungs fagfólks í heilsugæslunni . Að starfsfólk heilsugæslunnar annarsvegar og nemendur og starfsfólk Háskóla Íslands hins vegar hafi greiðan og gagnkvæman aðgang að sérþekkingu . Að stuðla að framgangi vísindarannsókna heilbrigðisstétta tengdum heilsugæslu . Undirritunin fór fram á Heilsuverndarstöðinni miðvikudaginn 7. desember 2004 . Auk Heilsugæslunnar í Reykjavík , Heilsugæslunnar Kópavogi , Heilsugæslunnar Seltjarnarnesi og Heilsugæslustöðvar Mosfellsumdæmis eiga Heilsugæslan Hafnarfirði og Heilsugæslan Garðabæ aðild að samningum